**Mads Michael Asprem** (født 16. april 1961 i Levanger) er en norsk forretningsmann, bosatt i London.

Han gikk Levanger videregående skole og utførte så førstegangstjenesten, der han var hovedtillitsvalgt. Han tok BSc i økonomi ved Wharton School i Philadelphia i 1983 og MBA ved University of Chicago i 1987.

Asprem var porteføljeforvalter i Storebrand fra 1984 til 1985, konsulent i Monitor Company fra 1987 til 1989 og analytiker i Credit Suisse i London fra 1990 til 1991. I 1991 gikk han til Morgan Stanley, hvor han etter hvert ble direktør og leder for research på tre- og papirprodukter. I 1994 og 1995 ble han kåret til Europas beste finansanalytiker innen papir- og emballasjeaksjer av tidsskriftet *Institutional Investor*. Fra 2000 til 2005 var han viseadministerende direktør og leder for global research på tre- og papirprodukter i Merrill Lynch.

Fra 2006 til 2018 var Asprem administrerende direktør i skogplantingsselskapet Green Resources. Han hadde etablert selskapet i 1995. I 2016 var Green Resources det største skogbruksselskapet i Øst-Afrika og hadde plantet 440 000 dekar skog, men kom i en finansiell krise som endte med store tap. I 2018 etablerte han investeringsselskapet New Africa Impact med seg selv som ledende partner. 

Han har også vært politisk interessert. I skoleårene hadde han verv i Levanger og Nord-Trøndelag Unge Høyre og satt en periode i Unge Høyres landsstyre. Han deltok på Unge Høyres elitekurs i 1977. I perioden 1981–1985 var han vararepresentant til Stortinget fra Nord-Trøndelag. Han møtte elleve dager på Stortinget i 1982, i en alder av 20 år og 5 måneder, som den yngste siden 1814.

Han er sønn av lærerne Anders og Karen Asprem (født Larsen).

Referanser
----------

1. ↑  *Adresseavisen*, 15. januar 1982.
2. 1 2 3 4  «PRIMA 2008. Gallery». Paper and Related Industries Marketing Association. 2008. Arkivert fra originalen 6. mars 2016.
3. ↑  «Kåret til europamester i analyse». NTB. 16. mars 1995.
4. ↑  Tongue, Andrew (22. desember 2000). «Merrill hires Morgan Stanley's Mads Asprem». *Financial News* **(engelsk)**. Besøkt 24. januar 2022.
5. ↑  Haugan, Bjørn (2. mars 2016). «Norsk «kjendisselskap» i Afrika i trøbbel: – Statlig norsk fond krever 17 prosent rente». E24. Besøkt 5. juni 2016.
6. ↑  Bjerknes, Christian (24. januar 2018). «– Jeg gir opp». *Dagens Næringsliv*. Besøkt 24. januar 2022.
7. ↑  Bjerknes, Christian (2. februar 2018). «Jobber på overtid for å redde skogselskap». *Dagens Næringsliv*. Besøkt 24. januar 2022.
8. ↑  Lehre, Lasse (2010). *Elitekurset gjennom 50 år*. Oslo: Unge Høyres Landsforbund. s. 27.
9. ↑  «Asprem, Mads Michael (1961–)». Stortinget. Besøkt 5. juni 2016.
10. ↑  Talén, Bjørn (19. januar 1982). «Fra Seattle til Stortinget: Yngst siden 1814». *VG*: 45.
11. ↑  NTB (15. januar 1998). «Yngst på Stortinget siden 1814». *Aftenposten* (morgen utg.): 7.
12. ↑  «Engagements; Jennifer Berg, Mads Asprem». *The New York Times* **(engelsk)**. 16. mai 1993. Besøkt 5. juni 2016.
13. ↑  *Adresseavisen*: 3. 21. juni 1958.  Manglende eller tom `|tittel=` (hjelp)

Eksterne lenker
---------------

* (no) Mads Asprem hos Stortinget Rediger på Wikidata

* (no) Mads Asprem hos Norsk senter for forskningsdata politikerarkiv (nedlagt) Rediger på Wikidata

Portaler: Konservatisme | Trøndelag

|  |  |
| --- | --- |
| Oppslagsverk/autoritetsdata | Stortinget
 |